ผู้ป่วยหลอดเลือดดำอุดตัน... รักษาด้วยการกินยา กับ ฉีดยา เเบบไหนได้ผลดีกว่ากันครับ... เเล้วอาการรุนเเรงขนาดไหน ถึงต้องได้รับการผ่าตัดครับ ขอบครับ
สวัสดีค่ะ ภาวะลิ่มเลือดในหลอดเลือดดำอุดตัน ทำให้เลือดไหลเวียนไม่สะดวก มักเกิดขึ้นบริเวณขา ส่งผลให้รู้สึกปวดร่วมกับมีอาการบวมแดง หากลิ่มเลือดหลุดไปอุดตันที่ปอดอาจทำให้รู้สึกเจ็บหน้าอก ไอหรือไอมีเลือดปน เวียนศีรษะ หมดสติ หายใจถี่ และหัวใจเต้นผิดจังหวะ ซึ่งเป็นภาวะที่ร้ายแรงถึงชีวิต จึงควรได้รับการรักษาทุกรายโดยการรักษามักเริ่มจากการให้ยาต้านการแข็งตัวของเลือดที่มีฤทธิ์ช่วยให้เลือดแข็งตัวช้าลง ก่อน ยาต้านการแข็งตัวของเลือดมีทั้งยาชนิดฉีดและกิน ซึ่งแพทย์จะพิจารณาเลือกจากหลายๆปัจจัย เช่นการทำงานของตับหรือตไ หรือความจำเป็นต้องทำหัตถการอื่นๆในเร็วๆนี้หรือไม่ ซึ่งไม่ว่าจะเป็นชนิดฉีดและกินนั้น แพทย์จะปรับยาให้ได้ประสิทธิภาพที่ใกล้เคียงกันอยู่แล้วส่วนจะต้องผ่าตัดหรือไม่นั้นอาจจะดูการตอบสนองต่อการใช้ยาก่อน โดยหัตถการที่อาจทำได้เช่นการวางตะแกรงกรองลิ่มเลือดในหลอดเลือดดำใหญ่เพื่อดักจับลิ่มเลือดที่กำลังเคลื่อนตัวไปยังปอด หรือการใส่ถุงน่องซัพพอร์ทเพื่อกระตุ้นให้เลือดไหลเวียนได้ดีขึ้น ซึ่งแพทย์ผู้รักษาจะพิจารณาเป็นรายๆไปว่ามีความจำเป็นหรือไม่